Toortsie se voelgoedstorie nr 14 – Die storie of die foto? – toortsie.com
Toortsie se voelgoedstorie nr 14 – Die storie of die foto?
Februarie 14, 2017 Maart 1, 2017 ~ Toortsie
Die storie? Of die foto?
Soms het ek ‘n storie in my kop, maar nie ‘n foto om daarby te pas nie. Ander kere, weer, het ek die foto, maar nie die storie nie.
Dis maar hoe die lewe werk! Alles gebeur nie altyd soos ‘n mens dit graag sou wou hê nie. Alles werk nie altyd perfek uit soos jy dit in jou kop gehad het nie.
My man het ‘n paar jaar gelede ‘n klompie donkies by ‘n buurman present gekry. As daar donkies saam met skape loop, keer dit blykbaar die ongediertes weg, sê hulle. Kan jy glo! Om inteling te verhoed, het ons ‘n pragtige hings geleen by iemand anders. Ons eie hingste en merries is van mekaar geskei en die merries het nou lank saam met die geleende hings geloop.
En wat sal ek nou die dag sien? Vier merries, elkeen met ‘n klein vulletjie! So pragtig! Beslis ‘n foto werd.
Ek het dit aan manlief genoem dat ek graag ‘n foto van hierdie troppie merries en vulletjies wou neem en toe ons Sondag van die kerk af kom, hou hy verby ons afdraaipad om die donkies te gaan afneem. 🙂
So nou het ek die foto, maar nie ‘n storie nie!
Behalwe dalk hierdie storie: Om jou lewe na die beste van jou vermoë te leef, met dit wat beskikbaar is, sonder om die hele tyd te verlang na die iets wat kort; Om die beste van vandag te maak. Dis mos wat Hebreërs vir ons sê: Solank daar nog ‘n vandag is …
Laat ons hierdie vandag vasgryp en dit voluit leef, tot eer van God.
My manlief het hierdie foto geneem.
Come on, let’s stop all the seriousness and have some fun. Enjoy the donkeys! 🙂
Posted in 100 goedvoel dae,Plaaslewe en Landbousake,Toortsie se voelgoedstories	donkie
‹ PreviousWat is haar naam?
21 thoughts on “Toortsie se voelgoedstorie nr 14 – Die storie of die foto?”
Februarie 14, 2017 om 6:23 vm
Dankie ek en my dogter is baie lief vir donkies
Februarie 14, 2017 om 11:43 vm
Februarie 14, 2017 om 7:36 vm
Mooi donkietjies. Mooi foto.
Februarie 14, 2017 om 7:42 vm
Hulle was tog te dierbaar!
Februarie 14, 2017 om 8:39 vm
Baie mooi foto.Ek dink die foto spreek iets,al sou niks geskryf word nie.’n Ongelooflike Bybelse dier.Die akteur Zak Hendriks boer met donkies en die program is so tydjie gelede oor Kwela uitgesaai.Jy het dit seker gesien.’n Donkie bly ‘n wonderlike ding.
Februarie 14, 2017 om 8:48 vm
Februarie 14, 2017 om 10:25 vm
Altyd spesiaal om by jou te kom lees.
Februarie 14, 2017 om 10:30 vm
Dankie! Ek geniet jou stories net so baie!
Februarie 14, 2017 om 10:41 vm
Dankie! Dis so mooi!
Ek is mos hoeka ‘n volslae sucker vir donkies 😉
Februarie 14, 2017 om 10:45 vm
Ek onthou! Destyds was jy ook opgewonde oor donkies ek het selfs langs die pad gestop om donkiefoto’s te neem. En natuurlik hou jy ook van windpompe! 🙂
Februarie 14, 2017 om 10:52 vm
Dis sweet van jou om te onthou 🙂
Februarie 14, 2017 om 1:38 nm
‘n Donkie is ‘n spesiale dier…. Jesus het dan op ‘n donkie Jerusalem binnegery. Mooi dag vir julle Kapenaars. Verlang so om weer die Kaap te toer.
Februarie 14, 2017 om 1:47 nm
Februarie 14, 2017 om 7:01 nm
Ag kyk hoe oulik!
Februarie 14, 2017 om 7:29 nm
Februarie 14, 2017 om 7:31 nm
OF IS DIT Hôhie?
Februarie 15, 2017 om 8:25 vm
Ek is mal oor donkies. Die donkies in Egipte en Israel is aansienlik kleiner as ons s’n. Dit was vir my so wreed om daai klein lyfies n donkiekar te sien trek. Ag Toortsie gaan omhels een van die ou vulletjies vir my part.
Februarie 15, 2017 om 9:27 vm
As ek net kon 🙂
Februarie 15, 2017 om 8:53 nm
Kan jy nie by hulle kom nie?
Februarie 15, 2017 om 8:48 nm
Kan jy nie by hulle kom nie
Februarie 15, 2017 om 8:49 nm
Nee hulle is maar wild.
447,363 ste persoon wat hier inloer! Baie dankie en welkom! Hoop jy loer weer in.